עומר נודלמן

עומר נודלמן (נולדה ב-22 באוקטובר 1997) היא דוגמנית ושחקנית ישראלית.

ביוגרפיה 
נודלמן נולדה במושב נטעים, והיא דור רביעי למייסדי המושב. לה שני אחים בוגרים ממנה. אביה מנכ"ל חברה לייבוא ציוד מכני הנדסי, ואמה היא מזכירה במושב מטעם הרשות המקומית. בוגרת בית הספר התיכון האזורי בגבעת ברנר לשנת 2015.

ב-2016 התגייסה לצה"ל ושירתה בחיל המודיעין.

לקראת שחרורה מהצבא החלה לדגמן עבור חברת האופנה "עדיקה" ועבור רשת "הבורסה לתכשיטים" הישראלית.

בשנת 2019 השתתפה בקמפיין צילומים של חברת ההלבשה התחתונה הישראלית "FIX", החלה לשמש כפרזנטורית של חברת האופנה הישראלית "רנואר" ושל רשת סוהו בישראל ובניו יורק. מ-2019 ועד 2021 השתתפה בצילומים בפריז, לונדון וניו יורק ודגמנה עבור המותג "iro" בקמפיין צילומים בדובאי.

קריירת משחק 
בשנת 2019 קיבלה לראשונה חשיפה רחבה במדיה הישראלית כשהשתתפה בתוכנית המציאות "המירוץ למיליון" עם חברתה מיכל קריץ. השתיים הודחו בהדחה החמישית.

בשנת 2020 גילמה את שחר בסדרה "בת השוטר" המשודרת ב-yes. באותה שנה שיחקה בתפקיד לין בסדרת הנוער "ספיידרז", המשודרת בערוץ ניקלודיאון.

בשנת 2021 שיחקה בתפקיד סתיו בסדרת הנוער "מאנקיז" המשודרת בערוץ TeenNick למנויי הוט. בנוסף, באותה שנה החלה לשחק בסדרה "בעלת החלומות", מבית HOT.

בשנת 2022 גילמה את שירין בסרט "אחרי הסוף", ואת גאיה שקד בסדרת הנעורים "אינפיניטי" בערוץ זום ב-yes.

פרסים ומועמדויות

קישורים חיצוניים

הערות שוליים 

דוגמניות ישראליות
דוגמנים ישראלים
פרזנטוריות ישראליות
פרזנטורים ישראלים
בוגרות תיכון אזורי ע"ש ברנר בגבעת ברנר
בוגרי תיכון אזורי ע"ש ברנר בגבעת ברנר
שחקני קולנוע וטלוויזיה ישראלים
שחקניות קולנוע וטלוויזיה ישראליות
מתחרי המירוץ למיליון (ישראל)
מתחרות המירוץ למיליון (ישראל)
נשות המושב
ישראליות שנולדו ב-1997
ישראלים שנולדו ב-1997